stanford-oval/wikipedia huggingface dataset:
My Little Pony
Historia

Hasbro aloitti muovisten ponien tuottamisen vuonna 1981. Aluksi valmistettiin kolmea isokokoisempaa My Pretty Ponya ja vuotta myöhemmin pienempiä muovisia poneja, jotka saivat nimekseen My Little Pony. Ensimmäisen sukupolven My Little Ponyja valmistettiin vuosina 1982–1995 satoja eri malleja useissa maissa. Tarkkaa tietoa määristä ei ole vieläkään saatavilla. Valmistusmaita olivat tyypillisimmin Hongkong ja Kiina, mutta myös esimerkiksi Macao, Argentiina, Italia, Kreikka ja Brasilia. Usein paikalliset versiot myös poikkesivat hieman laajemmin markkinoilla olleista ja siksi niitä kutsuttiinkin varianteiksi, Italian ulkopuolella tehtyjä myös nirvanoiksi. Nykyisin erityisesti nämä ponit ovat keräilijöiden keskuudessa harvinaisia ja arvokkaita.
Vuonna 1997 aloitettiin alkuperäisestä pehmeästä poni-designista hevosmaisemmiksi muutetun toisen sukupolven ponien valmistus. Näitä poneja Hasbro ennätti valmistuttaa vain pari vuotta, kunnes vuonna 2000 sarja lopetettiin. Ponit eivät koskaan saavuttaneet suurta suosiota, joskin niitäkin markkinoimaan tehtiin runsaasti oheismateriaalia.
Vuonna 2003 aloitettiin kolmannen sukupolven ponien valmistus. Nämä ponit muistuttivat ulkonäöltään jälleen hieman enemmän ensimmäisen sukupolven poneja, mutta olivat sirompia. Tämän sukupolven poneilla oli kapeammat kaviot, suuremmat silmät, vahvat värit ja sydänkuvio vasemmassa etujalassa. Ponien valmistus lopetettiin 2010 neljännen sukupolven tullessa markkinoille.
Vuonna 2010 aloitti Hasbro neljännen ponisukupolven valmistuksen, ja sen luotiin myötä uusi piirrossarja, My Little Pony: Ystävyyden taikaa. Ponit saapuvat myyntiin pienissä erissä markkina-alue kerrallaan vuoden 2011 aikana korvaten vähitellen kolmannen sukupolven ponit. G4-ponit saavuttivat välittömästi suuren suosion.
Muiden yritysten tuottamat ponit

Samoille markkinoille pyrkien myös muut yritykset valmistivat Hasbron My Little Ponyja imitoivia poneja. Suomessa rekisteröitiin kaksi poneja valmistavaa tuotemerkkiä, Lanard ja Simba. Lisäksi markkinoilla esiintyy aika ajoin muottikopioponeja, jotka ovat alkuperäisellä muotilla valmistettuja piraattikopioita. Näitä poneja voikin usein erehtyä helposti luulemaan aidoiksi. Aidon ponin tunnistaa kuitenkin kavioiden pohjassa olevasta Hasbron leimasta, jota kopiolla ei ole. Muita piraattiponin tunnistuskeinoja ovat erikoiset värivalinnat ja geneeriset symbolit.
Keräily

Hasbron tuottamat ponit ovat saaneet aikaan maailmalla laajan keräilyinnon. Valtaosa keräilijöistä on aikuisia, joskin erityisesti G4-ponien joukossa on hyvinkin nuoria keräilijöitä. Halutuimpia ovat ensimmäisen sukupolven Kreikassa, Brasiliassa ja Argentiinassa valmistetut nirvanaponit. Myös MOC- (Mint on Card) tai MIB (Mint in Box) -ponit eli paketissaan vielä olevat ponit ovat keräilijöiden keskuudessa arvostettuja.
Jotkut keräilijät harrastavat myös ponien kustomointia eli "tuunausta". Kustomoinnissa ponien harjakset vaihdetaan, ponien keho maalataan ja jotkut muovailevat poneille esimerkiksi siipiä, sarvia tai vaatteita. Erityisesti ensimmäisen sukupolven poneja myös kunnostetaan alkuperäiseen loistoonsa maalaamalla niiden kehoja ja vaihtamalla harjaksia. Erityisen kuuluisa ponien kustomoija on suomalainen taiteilija Mari Kasurinen.
Kaikista ponisukupolvista on tuotettu huomattava määrä oheistuotteita, joihin kuuluvat muun muassa tarra-arkit, vihot, värityskirjat, satukirjat, vaatteet, lakanat, sarjakuvalehdet, astiat, pelit ja korut.
Ponimaailman paikkoja (ensimmäinen sukupolvi 1982–1995)

Ponilaakso/Ponyland (My Little Pony/My Little Pony 'n Friends)
Unelmalaakso/Dream Valley (My Little Pony/ My Little Pony 'n Friends)
Ponyville (My Little Pony Tales)
Ponimaailman paikkoja (ensimmäinen sukupolvi 1982–1995) > Myydyt rakennukset ja setit

Paradise Estate (Ponien kartano)
Dream Castle (Prinsessaponien linna, settiin kuului Majesty ja Spike)
Lavender Dream Castle (Prinsessaponien linna, settiin kuului Spike)
Pretty Parlor (Kannettava talli, settiin kuului Peachy ja Twinkles)
Brush Me Beautiful Boutique/Grooming Parlour (Kannettava talli, settiin kuului Kiss Curl)
Show Stable (Talli, settiin kuului Lemon Drop ja Brandy)
Home Sweet Home (Talli, settiin kuului Brandy)
Megan's Place (Meganin ja Sundancen talo, settiin kuului Snowball)
Carry Case (Kantosalkku poneille)
Baby Pony Collector's Case (Kantosalkku varsaponeille)
Waterfall (Suihku, settiin kuului Sprinkles)
Cascade's Waterfall (Suihku, settiin kuului Cascade)
Baby Buggy (Varsanvaunut, settiin kuului Baby Cuddles)
Princess Baby Buggy (Prinsessan varsanvaunut, settiin kuului Baby Princess Sparkle)
Baby Pony Stroller (Varsankärryt, settiin kuului Baby Bowtie tai Baby Lemon Drop)
Ember's Dream (Kirja ja kasetti, settiin kuului Baby Ember)
Pony Purse (Olkalaukku, settiin kuului Baby Sleepy Pie)
Lullabye Nursery (Päiväkoti, settiin kuului Baby Tiddly Winks)
Loving Family Playsets (Leikkisettejä poniperheille)
Baby Bonnet School of Dance (Balettistudio, settiin kuului Baby Half Note)
Perm Shoppe (Kampaamo, settiin kuului Fifi)
Satin Slipper Sweet Shoppe (Jäätelöbaari, settiin kuului Scoops)
Poof 'n Puff Perfume Palace (Kauneussalonki)
Scrub-a-Dub Tub (Kylpyamme)
Kitchen (Keittiö)
Picnic Playset (Piknik-tarpeisto, settiin kuului Sweet Clover)
Prize Day Playset (Ratsastuskisasetti, settiin kuului Rosette)
The Gymkhana Set (Ratsastuskisasetti, settiin kuului Butterscotch)
Holiday Pony (Rantasetti, settiin kuului Good Weather)
School (Varsojen koulu)
Rock-A-Bye-Bed (Sänky)
Sweet Dreams Crib (Varsansänky)
Bed and Crib Set (Sänky ja varsansänky)
Ponimaailman paikkoja (toinen sukupolvi 1997–2004) > Myydyt rakennukset ja setit

Canopy Bed (Pylvässänky, settiin kuului Light Heart)
Pony Garden Carry Case (Kantosalkku poneille)
Wedding Chapel (Hääkappeli, settiin kuului Dainty Dove)
My Pretty Parlor (Kannettava talli, settiin kuului Ivy)
Sweet Berry's Magic Kitchen (Keittiö, settiin kuului Sweet Berry)
Magic Rainbow Forest Sunsparkle (Metsäretkisetti, settiin kuului Sunsparkle)
Enchanted Throne (Valtaistuin, settiin kuului Queen Sunsparkle)
Royal Castle Ballroom (Kuninkaallisen linnan juhlasali, settiin kuului Morning Glory)
Royal Castle (Kuninkaallinen linna, settiin kuului Princess Sweet Berry)
Wedding Carriage (Häävaunut, settiin kuului Princess Sky Skimmer ja Baby Fleur)
Giggle Garden Nursery (Lastenhuone, settiin kuului Baby Flitter)
Wedding Playset (Hääsetti, settiin kuului Light Heart)
Birthday Playset/Anniversary Playset (Syntymäpäiväsetti, settiin kuului Festivities)
Holiday at the Countryside (Maaseutuloman setti, settiin kuului poni)
Holiday at the Beach (Rantaloman setti, settiin kuului poni)
Pony School (Ponikoulu, settiin kuului Sky Skimmer)
Sailing Boat (Purjelaiva, settiin kuului Baby Coral ja Baby Ocean)
Mansion (Kartano, settiin kuului Mommy Mansion ja varsa)
Ponimaailman paikkoja (kolmas sukupolvi 2003–2010)

Ponyville (Ponien maailma)
Butterfly Island (Pegasus-ponien maailma)
Breezieblossom (Pienten keijuponien eli Breezie-ponien maailma)
Unicornia (Yksisarvisten maailma)
Ponimaailman paikkoja (kolmas sukupolvi 2003–2010) > Myydyt rakennukset ja setit

Cotton Candy Café (Kahvila, settiin kuului Cotton Candy)
Celebration Castle (Linna, settiin kuului Baby Pink Sunsparkle)
Celebration Salon/Lovely Locks Salon (Kampaamo, settiin kuului Amberlocks)
Bloomin' Blossoms Shop (Kukkakauppa, settiin kuului Meadowbrook)
Sweet Reflections Dress Shop (Vaatekauppa, settiin kuului Goodie Goodie, Skywishes, Periwinkle ja Darling Dahlia)
Twinkle Twirl's Dance Studio (Tanssistudio, settiin kuului Twinkle Twirl)
Butterfly Island Adventure (Rantalomasetti, settiin kuului Honolu-loo tai Honolu-loo ja Anchors Away tai Honolu-loo, Surf Star, Ribbon Wishes ja Waterfire)
Frilly Frocks Boutique (Ompelimo, settiin kuului Frilly Frocks tai Frilly Frocks, Breazie ja Cherry Blossom)
Rainbow Wishes Amusement Park (Huvipuisto, settiin kuului Rainbow Wishes tai Rainbow Wishes, Bumblesweet ja Round n' Round)
Super Sundaes Ice Cream Parlor (Jäätelöbaari, settiin kuului Cupcake, Butterscotch ja Lickety Split)
Wonder Waves Surf Shop (Surffikauppa, settiin kuului Guava Lava, Bowtie, Waterfire ja Strawberry Reef)
Crystal Rainbow Castle (Kristallilinna, settiin kuului Royal Beauty, Crowning Glory ja Pretty Palace)
Crystal Rainbow Bedroom (Makuuhuone linnaan)
Crystal Rainbow Dining Room (Ruokailuhuone linnaan)
Crystal Rainbow Spa (Kylpyhuone linnaan)
Rainbow Princess Castle (Sateenkaarilinna, settiin kuului Rarity)
Twist and Style Petal Parlor (Kauneussalonki, settiin kuului Znipzee tai Znipzee ja Snippety Snap)
Popcorn Fun (settiin kuului Jazz Matazz, Magic Marigold ja Baby Wave Catcher)
Ice Cream Dream Supreme (Jäätelöauto, settiin kuului Rainbow Swirl)
Fashion Fun (Vaatehuone, settiin kuului Rainbow Dash)
Little Rainbow Dash's Room (Rainbow Dashin lastenhuone)
Pinkie Pie's Playhouse (Pinkie Pien leikkihuone)
Ponimaailman paikkoja (kolmas sukupolvi 2003–2010) > Myydyt rakennukset ja setit > G3.5/Ponyville-setit

Sweetberry's Sweet Shoppe (Herkkukauppa, )
Pinkie Pie's Balloon House (Pinkie Pien koti, )
Teapot Palace (Juhlapalatsi, settiin kuului Sparkleworks tai Sparkleworks, Fluttershy, Rainbow Dash ja Wysteria tai Sparkleworks, Fluttershy, Rainbow Dash, Wysteria, Daisyjo, Desert Rose, Rainbow Dash ja Triple Treat)
Fancy Fashions Boutique (Vaatekauppa, settiin kuului Cherry Blossom)
Teacup Parade with Cupcake and Strawberry Swirl (Paraatiautot, settiin kuului Cupcake ja Strawberry Swirl)
Deliver Goodies with Skywishes and Tink-A-Tink-A-Too (Kuriirisetti, settiin kuului Skywishes ja Tink-A-Tink-A-Too)
Bumper Cars with Sweetie Belle and Royal Bouquet (Törmäilyautot, settiin kuului Sweetie Belle ja Royal Bouquet)
Rain and Shine with Merriweather and Shenanigans (Sadevaatesetti, settiin kuului Merriweather ja Shenanigans)
Meet for Ice Cream with Triple Treat (Jäätelökärryt, settiin kuului Triple Treat)
Shoetime with Toola-Roola (Kenkäsetti, settiin kuului Toola-Roola)
Sharing Treats with Fluttershy (Karkkiautomaattisetti, settiin kuului Fluttershy)
Ponimaailman paikkoja (neljäs sukupolvi 2010–2019)

Equestria (Ponien maailma)
Ponyville (Pikkukaupunki Equestriassa, suurinosa tapahtumista tapahtuu täällä)
Harjattan/Manehattan (Kaupunki)
Canterlot (Prinsessojen linna on täällä)
Pilvilaakso/Cloudsdale (Pegasos-ponien asuinpaikka)
Kristallivaltakunta/Crystal Empire (Kristalliponien asuinpaikka)
Ikimetsä/Everfree Forest (Hirviöiden ja joidenkin ponien asuinpaikka)
Ponimaailman paikkoja (neljäs sukupolvi 2010–2019) > Myydyt rakennukset ja setit

Applejack's Sweet Apple Barn (Maatilasetti, settiin kuului Applejack)
Twilight Sparkle's Twinkling Balloon (Kuumailmapallo, settiin kuului Twilight Sparkle ja Spike)
Rarity's Royal Gem Carriage (Vaunut, settiin kuului Rarity)
Fluttershy's Nursery Tree (Eläinpuu, settiin kuului Fluttershy)
Pinkie Pie and Sweetie Belle's Sweet's Boutique (Karkkikauppa, settiin kuului Pinkie Pie ja Sweetie Belle)
Pinkie Pie's RC Car (Radio-ohjattava auto, settiin kuului Pinkie Pie)
Fun at the Fair with Apple Bloom and Sweetie Belle (Pelikoju, settiin kuului Apple Bloom ja Sweetie Belle)
Ponyville Schoolhouse (Koulu, settiin kuului Cherilee)
Applejack's Farm Truck (Kuorma-auto, settiin kuului Applejack)
Rarity's Carousel Boutique (Karuselli, settiin kuului Rarity)
Rainbow Dash's Camping Trip (Teltta, settiin kuului Rainbow Dash)
Celebration at Canterlot Castle (Linna, settiin kuului Shine Bright Twilight Sparkle ja Starbeam Twinkle)
Canterlot Castle (Linna, settiin kuului Shine Bright Princess Luna, Pinkie Pie ja Spike)
Friendship Express Train with Pinkie Pie (Juna, settiin kuului Pinkie Pie)
Fluttershy's Nursery Train Car (Junanvaunu, settiin kuului Fluttershy)
Sweetie Belle's Ice Cream Train Car (Junanvaunu, settiin kuului Sweetie Belle)
Afternoon Picnic with Cherilee (Piknik-setti, settiin kuului Cherilee)
Sweet Slumbers with Applejack and Star Dreams (Sänky, settiin kuului Applejack ja Star Dreams)
Twilight Sparkle's RC Car (Radio-ohjattava auto, settiin kuului Twilight Sparkle)
Twilight Sparkle and Princess Cadance Crystal Jewel Salon (Ehostussetti, settiin kuului Twilight Sparkle ja Princess Cadance)
Pinkie Pie and Fluttershy's Crystal Sparkle Bath (Kylpyamme, settiin kuului Pinkie Pie ja Fluttershy)
Pony Scooter Friends Daisy Dreams and Rarity (Skootterit, settiin kuului Daisy Dreams ja Rarity)
Princess Celestia and Friends Tea Time (Teesetti, settiin kuuluu Princess Celestia, Pinkie Pie ja Rainbow Dash)
Friendship Express Train Around Town Playset (Juna ja junarata, settiin kuului Rainbow Dash, Apple Bloom ja Twilight Sparkle)
Princess Celebration Bakery with Mrs. Dazzlecake (Leipomo, settiin kuului Mrs. Dazzlecake ja Twirly Treats)
Princess Celebration Cars (Autot, settiin kuului Princess Twilight Sparkle, Rarity ja Spike)
Suomeksi julkaistut animaatiot (ensimmäinen sukupolvi) > Pikkuponit eli My Little Pony -sarja (julkaistu 1986–1987, suomeksi 1987–1991)

My Little Pony 1 (VHS)
My Little Pony 2: Paratiisitarha (VHS)
My Little Pony 3: Varjovarkaat (VHS)
My Little Pony 4: Täällä jälleen (VHS)
My Little Pony 5: Ponikoti (VHS)
My Little Pony 6: Matka pilvilinnaan (VHS)
Suomeksi julkaistut animaatiot (ensimmäinen sukupolvi) > Pikkuponien uudelleenjulkaisu (VHS 1995‐2002, DVD:llä 2005):

My Little Pony: Taikakolikko (VHS/DVD)
My Little Pony: Koiranpentu (VHS/DVD)
My Little Pony: Kalliokoira Narsku (VHS)
My Little Pony: Paratiisikartanon aave (VHS)
My Little Pony: Kadonneet yksisarviset (VHS/DVD)
My Little Pony: Kesyttömän Laakson ikävä (VHS)
Suomeksi julkaistut animaatiot (ensimmäinen sukupolvi) > Pitkä elokuva My Little Pony: The Movie (julkaistu 1986, suomeksi 2004):

My Little Pony: Unelmalaakson taiat (DVD)
Kotivideolla ei suomeksi ole julkaistu sarjaa edeltäneitä TV-spesiaaleja Rescue at Midnight Castle (1984) ja Escape from Catrina (1985). Ne dubattiin kuitenkin TV-esityksiä varten Agapio Nordicin toimesta.
Suomeksi julkaistut animaatiot (ensimmäinen sukupolvi) > My Little Pony Tales (julkaistu 1992–1994, DVD:llä 2005):

My Little Pony: Rock 'n Roll (VHS/DVD)
My Little Pony: Pyjamabileet (VHS/DVD)
My Little Pony: Kohti taivasta (VHS/DVD)
My Little Pony: Kadonnut prinsessa (VHS/DVD)
My Little Pony: Naamiaiset (VHS/DVD)
My Little Pony: Paratiisisaari (VHS/DVD)
My Little Pony: Ja voittajia ovat... (VHS)
My Little Pony: Kadonnut päiväkirja (VHS)
My Little Pony: Onni onnettomuudessa (VHS)
My Little Pony: Bändikilpailu (VHS)
Suomeksi julkaistut animaatiot (kolmas sukupolvi)

My Little Pony: Jouluseikkailu DVD
My Little Pony: Prinsessa DVD
My Little Pony: Saavuttamaton Sateenkaari DVD
Suomeksi julkaistut animaatiot (neljäs sukupolvi)

My Little Pony: Ystävyyden taikaa
Aiheesta muualla

Wikimedia Commonsissa on kuvia tai muita tiedostoja aiheesta .
Hasbron virallinen My Little Pony -sivusto (englanniksi)
Tietoa erilaisista poneista (englanniksi)
Into The Sean ponikuvastot (englanniksi)
Yutaka Demachi

| Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Maa:   Japani> Miesten lentopallo. |
| --- | --- | --- | --- |
|  Pronssia | Tokio 1964 | Lentopallo |  |
Yutaka Demachi (jap. 出町 豊; s. 17. helmikuuta 1935) on japanilainen entinen lentopalloilija ja olympiamitalisti. Hän oli mukana maansa pronssia voittaneessa joukkueessa Tokion olympialaisissa 1964.
Álvaro Fernández

Álvaro Fernández voi tarkoittaa seuraavia henkilöitä:
Álvaro Fernández (s. 1981), espanjalainen keskimatkojen juoksija
Álvaro Fernández (s. 1985), uruguaylainen jalkapalloilija
Álvaro Fernández (s. 1998), espanjalainen jalkapalloilija
Álvaro Fernández (s. 2003), espanjalainen jalkapalloilija
Álvaro Fernández Armero (s. 1969), espanjalainen elokuvaohjaaja
Alvaro Fernández de Valladares (k. 1212), espanjalainen sotilasjohtaja.
Álvaro Fernández (jalkapalloilija, 2003)

Álvaro Fernández Carreras (s. 23. maaliskuuta 2003 Ferrol) on espanjalainen jalkapalloilija, pelipaikaltaan vasen laitapuolustaja. Hän edustaa Portugalin Primeira Ligassa pelaavaa SL Benficaa. Hän on aiemmin pelannut kotimaansa lisäksi Englannissa.
Fernández siirtyi Real Madridin junioreista englantilaisseura Manchester Unitedin junioreihin syyskuussa 2020. Hän ei pelannut Manchester Unitedin edustusjoukkueessa vaan aloitti liigauransa lainalla Englannin mestaruussarjan Preston North Endissä kaudella 2022–2023 ja Espanjan La Ligan Granadassa syyskuusta 2023 tammikuuhun 2024. Hän pelasi Granadassa 13 La Liga -ottelua. Tammikuussa 2024 Fernández siirtyi lainalla Benficaan, jossa hän pelasi loppukauden aikana 11 Portugalin liigan maalia ja teki maalin huhtikuussa Farensea vastaan. Eurooppa-liigassa hän pelasi kolme ottelua. Kesällä 2024 Fernández siirtyi Benfican omistukseen kuuden miljoonan euron hinnalla.
Fernández pelasi kaksi ottelua Espanjan alle 19-vuotiaiden maajoukkueessa lokakuussa 2021. Hän on pelannut Espanjan alle 21-vuotiaiden maajoukkueessa kahdeksan ottelua elokuusta 2023 alkaen.
Älvsbytalo

Älvsbytalo suunnittelee ja valmistaa muuttovalmiita 1- ja 1,5 -kerroksisia puutaloja Kauhajoella. Suomalaiset Älvsbytalot rakennetaan Kauhajoen tehtaalla, joka perustettiin vuonna 2005.
Älvsbytalo on osa ruotsalaista Älvsbyhus-konsernia, jolla on talotehtaat Kauhajoen lisäksi Ruotsissa Älvsbynissä, Bjärnumissa ja Vålbergissa. Älvsbyhus on ollut Ruotsin suurin talovalmistaja koko 2000-luvun.
Suomessa ensimmäiset Älvsbytalot myytiin 1980-luvulla, ja tällä hetkellä Suomeen on rakennettu yli 8 000 Älvsbytaloa. Pohjoismaihin on yhteensä rakennettu yli 40 000 Älvsbytaloa.
Vuonna 2016 Älvsbytalo ilmoitti uusivansa talotehtaansa tuotantolinjat, jotta tuotanto olisi tulevien EU-direktiivien mukaista. 2020 voimaan astuneiden direktiivien mukaan uusien rakennusten on oltava käytännössä nollaenergiataloja.
Rakennustutkimus RTS Oy:n tutkimuksessa 2013–2014 Älvsbytalo sai parhaat pisteet asiakastyytyväisyydestä talotoimituksen ja -pystytyksen osalta. Älvsbytalon asiakkaille tärkein valintaperuste on useimmiten sen edullinen hinta. Yritys on Pientaloteollisuus PTT ry:n jäsen.
Älvsbyhus-konserni

Yhtiö perustettiin vuonna 1944, jolloin se toimi nimellä Norrfjärdens Träförädling. Ensimmäinen yrityksen valmistama talo pystytettiin vuonna 1960. Yhtiön pääkonttori sijaitsee Pohjois-Ruotsissa Älvsbynin kunnassa. Älvsbyhus-konsernilla on tytäryhtiöt Suomessa ja Norjassa.
Aiheesta muualla

Alvsbytalo.fi
Áris (Messenia)

| Áris Άρις |
| --- | --- |
 Áriin kylän keskusaukiota.
 Kunnallisyksikön sijainti
 Áris
 Koordinaatit: 37°5′59″N, 22°0′18″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Kalamáta
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  440102
Väkiluku (2011):  2 071
 – Kylä­yhdys­kunta:  966
 – Kylä:  966
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Áris (kreik. Άρις) on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Άριος, Dimotikí Enótita Ários) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 071 ja varsinaisen Áriin kylän väkiluku 966 (vuonna 2011).
Áriin kylä sijaitsee noin 13 kilometriä luoteeseen Kalamátan kaupungista. Áriin kunnallisyksikkö käsittää alueen Kalamátan kunnan länsiosassa. Áris oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Arfarán ja Thourían kanssa, jolloin se muuttui uuden kunnan kunnallisyksiköksi.
Kunnallisyksikön osat

Áriin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Alónia | Alónia | 152 |
| Ámmos | Ámmos | 183 |
| Anemómylos | Anemómylos | 111 |
| Ariochóri | Ariochóri | 515 |
| Áris | Áris | 966 |
| Aspropouliá | Aspropouliá | 144 |
Yhteensä: 2 071
Aiheesta muualla

Kuvia tai muita tiedostoja aiheesta Áris Wikimedia Commonsissa
Yoshiaki Satō

| Henkilötiedot |
| --- | --- | --- |
Koko nimi: Yoshiaki Satō
Syntymäaika: 19. kesäkuuta 1969 (ikä 55)
Syntymäpaikka: Osaka, Japani
Kansalaisuus:  Japani
Pelipaikka: Hyökkääjä
Pituus: 188 cm
Seurat
| Vuodet | Seura | O (M) |
| 1992–1993 1994–1995 1995–1996 | Gamba Osaka Urawa Reds Kyoto Purple Sanga | 0 (0) 27 (9) 20 (4) |
Maajoukkue
| 1994 | Japani | 1 (0) |
 Seurajoukkueuran tilastot kattavat vain kansalliset sarjat.
Yoshiaki Satō (jap. 佐藤 慶明, Satō Yoshiaki; s. 19. kesäkuuta 1969 Osaka) on japanilainen entinen jalkapalloilija.
Jalkapallomaajoukkue

Satō debytoi Japanin maajoukkueessa toukokuussa 1994.
Aiheesta muualla

National Football Teams
Ystävyysottelu

Ystävyysottelu
Ystävyysottelu, harjoitusottelu tai joskus näytösottelu on urheilutapahtuma, jossa voittamisella ei ole juuri merkitystä. Ystävyysottelun tarkoituksena voi olla joukkueen kokoonpanon hiominen ennen kauden alkua, sääntömuutosten kokeileminen tai varojen kerääminen hyväntekeväisyyteen. Ystävyysotteluita pelataan erityisesti joukkuelajeissa kuten jalkapallossa, jääkiekossa ja koripallossa.
Näytösotteluksi kutsutaan ottelua, joka järjestetään koska halutaan lisätä lajin näkyvyyttä tai hyväntekeväisyystarkoituksessa. Näytösottelun osapuolet eivät välttämättä ole vakituisia seuroja, vaan esimerkiksi lajin parhaimmistosta, veteraaneista tai muusta tietystä ihmisryhmästä koottuja joukkueita. Tunnettuja vuosittain järjestettäviä näytösotteluita ovat pesäpallon Itä–Länsi-ottelu ja NHL:n tähdistöottelu.
Ystävyys- ja näytösotteluissa voidaan usein joustaa normaaleista kilpailusäännöistä. Esimerkiksi jalkapallon säännöissä pelaajavaihtojen määrä on rajoitettu kolmeen, mutta seuratason ystävyysotteluissa vaihtoja voidaan tehdä osapuolten siitä etukäteen sopiessa mielivaltainen määrä. Kansainvälinen jalkapalloliitto on määrännyt kansainvälisten ystävyysotteluiden vaihtojen maksimimääräksi kuusi.
Aiheesta muualla

Kuvia tai muita tiedostoja aiheesta Ystävyysottelu Wikimedia Commonsissa
Zemettšinon piiri

Zemettšinon piiri (ven. Земетчинский район) sijaitsee Penzan alueella Venäjällä. Piirin pinta-ala on 2103,2 neliökilometriä, josta 1/3 on metsää. Asukkaita on 26 000 henkeä(vuonna 2010). Heistä 99 % on venäläisiä. Piiri on perustettu vuonna 1928. Vuodesta 1939 lähtien se on kuulunut Penzan alueeseen.
Piiri sijaitsee Penzan alueen luoteisosassa. Sillä on yhteistä rajaa Tambovin ja Rjazanin alueiden kanssa sekä Mordvan tasavallan kanssa. Zemettšinon piirin alueella virtaa Vyšajoki ja sen sivujokia. Piirissä on 63 asutuskeskusta. Sen keskuspaikka on Zemettšinon kaupunkimainen taajama, jossa asuu 11 100 ihmistä. Zemettšinosta Penzaan on matkaa noin 153 kilometriä ja paikkojen välillä on rautatieyhteys.
Piirin pääelinkeinot ovat teollisuus ja maatalous. Alueella toimii mm. sokeritehdas ja Penzan radiotehtaan verstas. Viime vuosina pienyritysten määrä on lisääntynyt piirin alueella huomattavasti.
Alueella toimii yhteensä 29 koulua, urheilukoulu ja lasten luomistyön keskus. Nähtävyyksiin kuuluvat mm. ruhtinas Dolgorukin kartano, ohjaaja Ivan Platonin patsas ja vuonna 1849 rakennettu sokeritehtaan rakennus.
Aiheesta muualla

Zemettšinon piiri Penzan alueen sivustolla (Arkistoitu – Internet Archive)
Zemettšinon piirin virallinen sivu (Arkistoitu – Internet Archive)